唐從心

唐从心（），字遂，唐朝并州晋阳县（今山西省太原市）人。凌烟阁功臣唐俭的孙子，殿中少监唐嘉会的儿子。

生平
唐从心在神龙年间，以其子唐晙娶太平公主之女，于是被擢升为殿中监。先天年间，唐晙为太常少卿，唐玄宗平定太平公主之乱，唐晙作为太平公主党羽被诛杀。弟弟唐简心，官至洛州司录参军，唐启心，官至绵州刺史。

履历
二十四歲，以崇文生對策甲科，授相王府典籖，俄遷法曹參軍事。
轉益州倉曹參軍事。
升任尚食直長，儀鳳三年（678年）丁父憂
檢校尚食奉御，尋加朝散大夫，去檢校。
遷豳州長史，未赴任，除左衛郎将，以継母去世去職。
 服闋，復本任左衛郎将。
 拜户部郎中
 除光禄少卿
 加通議大夫
 南郊祭祀典礼上，特勑充昇壇輦脚，加銀青光禄大夫，遷宋州刺史。
 因契丹入寇幽州，改任瀛州刺史，未到官，賊平，復爲宋州刺史
 遷衛州刺史，未到官，入爲殿中少監，以叔父唐波若干法，徙于張掖
 征匈奴有功，入爲都水使者
 遷殿中少監，以子唐晙娶太平公主女，又復本階爲殿中監
 加金紫光禄大夫
 神龍三年，以從弟累，貶爲歙州刺史唐故金紫光禄大夫上柱國上庸郡開國公歙州刺史唐府君墓志铭并序
中書侍郎兼檢校吏部侍郎修文館學士兼修國史柱國崔湜撰
君諱從心，字遂，晉昌人也。其先或寓太原，因家于祁。少昊少典之孫，爰稱鳳紀；帝堯帝嚳之子，乃握龍圖。由有德而興邦，因俾侯而列姓。南爲楚史，滅恠氣於星躔；西作漢臣，吐忠言於雲闕。靈源自遠，惠葉弥繁。髙祖邕，齊晉昌郡王、録尚書事。曾祖君徹，随左千牛，官至散騎常侍，皇朝贈太常卿。祖儉，皇朝元勲佐命，特進、上柱國、莒國公，食實封一千二百户，贈開府儀同三司、都督并汾箕嵐四州諸軍事、并州刺史，謚曰襄。父嘉會，太子左千牛，官至殿中少監，神龍初贈蒲州刺史。並積善於家，累仁於代。軒冕之盛，振耀於時；人物之雄，淩踖於古。番君五葉，稱異姓之封；沛吏一門，有宗臣之傳。公鍾淑清之慶，體淳懿之列，幼而岐嶷，長而温良，德音外融，靈粹中積。動必合禮，口無擇言。年廿四，以崇文生對策甲科，授相王府典籖，俄遷法曹參軍事。託乘推英，曳裾爲客。從雄風之賞，侍小山之遊。尋轉益州倉曹參軍事，三蜀之人，家專美利；七曺之務，職有阜財。凣爲此官，多溺於貨。公守難奪之節，持不貪之寶，外絶權頋，内懲嗜欲，政聞於朝，帝乃嘉止。制追檢校尚食奉御，尋加朝散大夫，爲真。主丁鼎之物，和百羞之味。護堯萐於天厨，獻殷梅於帝席。奉膳賛祭，時稱得禮。遷豳州長史，未發，除左衛郎将，以継母憂解，服闋，復本任。夕柝而比，周廬以清。漢帝以信而見親，單于聞名而自服。尋拜户部郎中，應列星之象，披畫粉之圖。要邦國而人康，賦井田而民足。除光禄少卿，掌殿掖之禁，像河海之尊，登栢臺而獻詩，将羽林而稱寵。爰以别旨，加通議大夫。南郊之事也，特勑充昇壇輦脚，加銀青光禄大夫，遷宋州刺史。商丘前俗，睢園舊地。縫掖道銷，循牆事古。公下車而理，分刺爲賢，踰郭伋之中孚，邁王襄之上德。時契丹叛换，入我幽州。帝用遠圖，是擇邊守，以公爲瀛州刺史，未到官，賊平，復爲宋州刺史。尋遷衛州刺史，未到官，入爲殿中少監，以叔父干法，徙于張掖，征匈奴有功，入爲都水使者。京兆免官，卒有公車之授；長沙入拜，即承宣室之召。取則古人，盖無慙德。尋遷殿中少監，又復本階爲殿中監，三代長者，我學爲裘；六尚便繁，朝推交服。聯密禁於青瑣，宜皇揆於紫宸。又以别旨加金紫光禄大夫。神龍三年，以從弟累，貶爲歙州刺史，出守東陽，頋庭槐而不樂；招魂南郢，賦宿莽而增歎，離憂起疾，竟以傷年。粤以景龍二年五月九日終於旅任，春秋六十有八。夫人唐隆縣君河南長孫氏，随大司徒、薛國公覽之曾孫，皇朝左千牛行本之女，淑姿柔婉，髙行幽茂，循傅母之訓，佩女史之箴。輔佐良人，克致厥美；訓導諸子，居然有成。天奪景命，先公而没。以垂拱四年十月廿六日終於洛，春秋卅八。惟舊之念，載形於旒冕；飾終之榮，兼逮於家室。豈惟職喪有命，實亦歸賵增優。乃降制曰：贈往飾終，非親則舊。緬惟前册，口口無愆。故歙州刺史唐從心，質挺松筠，藝通文史，家籍銀章之貴，地承金牓之姻。方茂寵於懽愉，是洽口於泉壤。嗟悼良深，宜被渥於蒿扃，俾參榮於棘寺，可贈鴻臚卿，贈物二百段，米粟二百石，喪事官給，京官六品一人檢校，并借縵幕、手力等。又降制曰：故歙州刺史唐從心妻長孫氏，門藉膏腴，地承姻舊，方霑厚口，承慶庭闈，遽促遐年，奄淪扃隧。宜頒褒稱之典，俾光窀穸之榮。可贈許昌郡夫人。粤以景龍三年二月十五日合葬於咸陽北畢陌原，禮也。公瓊林擢秀，珠泉吐液，美風神，善談笑。文章之府，策五際以前驅；翰墨之場，討六書而得駿。所以緣情體物，重於時英；刻石銘功，每承於天（天旨）。凡有篇詠，積成卷軸，書天樞及豐王誌文，前後有命，俾公操札，賜予之殷，度越恒數。泰山魏閣，何以尚兹，古稱多材多藝，公之謂也。嗣子朝散大夫、行饒州司功參軍昕等，並孝行純至，德音昭爍，秉仁義之苻，踐忠信之奥，欒棘在疚，霜露增哀，乃謩述先範，俾爲銘曰：
陶唐盛烈，蟋蟀前風。積善無替，曾華有榮。南荆掞藻，北漢推忠。喬柯疊藹，深源廣瀉。爰辤冀方，載適凉野。代表純哲，時稱博雅。博雅伊何，聿脩厥德。淑人君子，其儀不忒。孝于而家，忠于而國。清時曳組，貴里乘軒。倏煜談柄，鏘翔禮轅。雲飛墨海，花落詞源。學省藩庭，仙闈河寺。御物開府，天王出使。我有其材，居無不利。昊天不吊，降禍不時。俄淪國寶，奄失邦基。昔望朱盖，今逢素騏。北郭煙深，東郊春早。長夜苦月，窮泉宿草。大息生涯，如何天道。雙龍並化，两鳳俱仙。京兆新隴，陽陵古田。松門永翳，孰不潸然。。

家族
髙祖唐邕，北齊晉昌郡王、録尚書事。
曾祖唐君徹，齐中书舍人、散骑常侍，隋朝戎顺二州刺史
祖父唐儉，唐朝元勲佐命，特進、上柱國、莒國公，食實封一千二百户，贈開府儀同三司、都督并汾箕嵐四州諸軍事、并州刺史，謚曰襄。
父唐嘉會（614年-678年），官至殿中少監，神龍初贈蒲州刺史。
母亲河南元氏，洋州刺史元務整第二女。
妻子河南長孫氏，薛國公長孫覽曾孫女、左千牛長孫行本之女。
 長子唐昕，鸿胪卿
 次子唐晙，太常少卿
 次子唐晦
 次子唐晞

參考文献
《旧唐书》卷58
《新唐书》卷89
《新唐书宰相世系表》

Category:唐朝殿中监
Category:太原人
Category:瓜州人
C
Category:唐朝尚食直長
Category:唐朝尚食奉御
Category:唐朝左衛郎將
Category:唐朝宋州刺史
Category:唐朝都水使者
Category:唐朝殿中少監
Category:唐朝歙州刺史